Mauritz Sundt Mortensen

**Mauritz Sundt Mortensen** (født 1936) er en norsk faglitterær forfatter og forlegger. Mortensen har utgitt over 40 bøker og har bakgrunn som skipstelegrafist, hvalbåtmatros, utenriksjournalist og FN-veteran.

Gran er født i Oslo og vokste opp i Gran på Hadeland. Etter Radioskolen i Arendal i 1954 arbeidet Mortensen som telegrafist og senere som hvalbåtmatros i Sørisen. Han tok gymnaset som privatist i 1957 og var kansellist ved den norske ambassaden i Paris 1960–1962.

Etter å ha begynt som journalist i Lofotposten i 1959, arbeidet Mortensen fra 1962 til 1966 som journalist i Associated Press i Oslo. Der var han alene på jobb da han i 1963 som den første i Norge mottok meldingen om attentatet på president John F. Kennedy. og sendte den videre til norske redaksjoner. Fra 1966 til 1972 var han utenriksjournalist i Aftenposten, deretter informasjonssjef i Norges almenvitenskapelige forskningsråd (NAVF) og redaktør for bladet Forskningsnytt. Han grunnla forlaget Atlantic Press i 1995 og var også fast skribent i Maritimt Magasin Historie.

Etter førstegangstjeneste som radiotelegrafist i Finnmark i 1958, var Mortensen 15 år i mobiliseringshæren. Han ble deretter overført til Heimevernet hvor han var personelloffiser for forsvaret av Fornebu flyplass. Fra 1983 var han pressekonsulent for Sjøforsvaret og deretter seksjonssjef i Forsvarets overkommando. Han er også reserveoffiser (orlogskaptein), FN-veteran (UNIFIL) og mottaker av Fredsprismedaljen i 1988.

Mortensen er cand. mag fra Universitetet i Oslo i 1971 med sosiologi, religionshistorie (spesialisering i islam) og sosialantropologi (spesialisering i stammesystemer) og Master of Arts i journalistikk og forskningsformidling ved University of Wisconsin i 1977.
## Bibliografi
### Lokalhistorie
* *U-hjelp – teknikk eller tanke* (1970)
* *U-hjelp i 1970-årenes perspektiv* (1972)
* *Bangladesh – en drøm om frihet* (1972)

### Media og kommunikasjon
* *International News Communication* (1980)
* *Troverdigheten teller; Fjernsyn og avis under lupen* (1987)
* *Public Relations – an alternative to reality?* (1996)
* *En pioner i norsk bokhandel og Norgesinformasjon* (1997)
* *Public Relations in Crisis and Disaster* (1997)
* *Hverdagsfrykt i TV-alderen* (1999)
* *Menneskelig kommunikasjon – tanker – ord – gjerninger* (2016)

### Forsvar
* *The UN peace-keeper; A new type of soldier* (1992)
* *Public Opinion and Total Defence in Democracy* (1995)
* *Frieden schaffen – nur mit Waffen?* (1996)
* *For fred og frihet på Norges hovedflyplass* (1998)

### Kriminologi
* *Krenkelse som utløsende faktor* (2004)
* *Forebygging av menns vold i nære relasjoner* (2004)
* *Søkelys på kriminell adferd* (2011)
* *Søkelys på voldtekt* (2012)

### Skipsfart
* *Telegrafisten – nyttig skipsoffiser gjennom 50 år* (2007)
* *Telegrafistliv i storm og stille* (2008)
* *På hvalfangst 1955–56* (2011)

### Andre bokutgivelser
* *Disasters and After Effects* (1999)
* *King Magnus Lawmender *(2005)
* *Freud er død men...* (2009)
* *Frivillighet og litt om hjelpekorpset i Arendal* (2009)
* *På livet løs: Fiskerilægen i Lofoten; Christian Eger* (2013)
* *Explorations in Social Causality; Eilert Sundt* (2013)

## Referanser


## Eksterne lenker
* 
* Digitaliserte bøker av Mortensen hos Nasjonalbiblioteket
* Bøker hos Bokkilden